text: Store prisforskelle på en krone
  05 januar 2012 kl. 10.48
  En ny undersøgelse af tandlægepriser viser, at der er store forskelle fra kommune til kommune. I Syd og Sønderjylland slipper man billigst ved at tage til Hedensted.
  AvMinTand.dk har undersøgt, hvad det koster at få en middel krone i munden. Der er tale om kommunale gennemsnitspriser, og det viser sig, at den dyreste kommune er 30 procent dyrere end den billigste.
  
  Dyrest i Billund
  En middel krone er ikke billig, men hvis man i Syd og Sønderjylland vil betale så lidt som muligt, er det værd at tage til Hedensted, hvor prisen er 4.792 kroner. 
  Derefter kommer Horsens med 4.804 kroner, Fredericia med 4.848 kroner, Sønderborg 4.902 kroner, Haderslev 4.921, Tønder 4.983, Aabenraa 4.991, Vejle 5.022, Kolding 5.054, Esbjerg 5.073, Vejen 5.165, Varde 5.313 og Billund 5.349 kroner. 
  AvMinTand udpeger Frederikshavn  til den billigste kommune (4.672 kroner), mens den dyreste er Egedal ved København (6.031 kroner). Landsgennemsnittet er 5.332 kroner.   
  
  Få flere tilbud
  AvMinTand.dk råder fok til at få tilbud fra flere tandlæger. Får man at vide, at man skal bruge 50.000 kr. for at bevare sine tænder, kommer det for de fleste som et stort chok. Ifølge Asger Frydkjær indehaver af AvMinTand, tror mange danskere, at priserne er meget ensartet, men tallene viser, at patienterne bør være kritiske, når de får en pris fra tandlægen. 
  Siden 2001 har AvMinTand hjulpet patienter til billigere tandbehandling ved godkendte tandlæger i udlandet og Danmark. I år har AvMinTand offentliggjort en database, hvor man kan sammenligne priser på danske tandlæger, se om der er alvorlige klager og læse andre patienters bedømmelser af tandlægerne.
  Link til Av Min Tand i boksen "Mere Information". 
  link
  Link til Av Min Tand og tandlægepriser.  - link til avmintand.dk
  